**ประกาศ**

**นโยบายไม่ใช้แรงงานบังคับ แรงงานขัดหนี้**

***ความมุ่งมั่นที่จะไม่ยอมรับการใช้แรงงานบังคับทุกรูปแบบอย่างเด็ดขาด***

บริษัทฯ มีนโยบายที่ไม่ยอมรับการใช้แรงงานบังคับในทุกรูปแบบ การบังคับใช้แรงงานแทนการชำระหนี้ แรงงานทาส สัญญาผูกมัด หรือการใช้แรงงานบังคับ หมายถึง "งานหรือบริการทั้งหมดที่เรียกร้องจากบุคคลใดภายใต้การคุกคาม การลงโทษใด ๆ และงานที่บุคคลดังกล่าวไม่ได้เสนอตัวเองโดยสมัครใจ" บริษัทฯ รับรู้ว่า
แรงงานบังคับประกอบด้วยวิธีการดังต่อไปนี้ "การกระทำใด ๆ ที่ก่อให้เกิดการบาดเจ็บต่อชีวิต ร่างกาย เสรีภาพ ชื่อเสียง หรือทรัพย์สินของผู้ถูกคุกคามหรือบุคคลอื่นใด การข่มขู่ การใช้กำลัง การเก็บรักษาเอกสารแสดงตน การใช้ภาระหนี้สะสมที่เกิดขึ้นโดยบุคคลดังกล่าว หรือบุคคลอื่นใดในฐานะภาระผูกพันที่ผิดกฎหมาย และการกระทำ
ใด ๆ ที่คล้ายคลึงกับวิธีการข้างต้นซึ่งทำให้บุคคลอื่นอยู่ภายใต้ความกดดันที่ไม่อาจต้านทานได้ ”[[1]](#footnote-1) ถือว่าเป็นการกระทำที่ยอมรับไม่ได้ การกระทำต่าง ๆ ที่ผิดกฎหมายที่บริษัทฯจะไม่เกี่ยวข้อง หรือสนับสนุน หรือยอมรับตลอดเวลากับทุกองค์กร คู่ค้าของบริษัทฯ

 บริษัทฯ ตระหนักถึงความสำคัญของความมุ่งมั่นต่อหลักจริยธรรมที่เคารพสิทธิมนุษยชนและช่วยให้
ทุกคนสามารถเข้าถึงศักยภาพสูงสุดของตนเอง และสร้างความมั่นใจในชีวิตความเป็นอยู่ที่ดีในสภาพแวดล้อม
ที่ปลอดภัยและได้รับการสนับสนุน โดยเฉพาะผู้หญิงและเด็ก ดังนั้นบริษัทฯ จะยืนหยัดอย่างแข็งขันต่อการไม่ใช้แรงงานบังคับในทุกรูปแบบ การบังคับใช้แรงงานแทนการชำระหนี้ แรงงานทาส สัญญาผูกมัด หรือการบังคับ
ใช้แรงงานโดยไม่สมัครใจ บริษัทฯ ตระหนักถึงการกระทำดังกล่าวว่าเป็นอันตรายหรือเป็นสาเหตุให้เกิดอันตราย
ต่อทุกคนและผู้มีส่วนได้ส่วนเสียเปราะบางโดยเฉพาะอย่างยิ่งผู้หญิงและเด็ก โดยการสร้างภาระหนี้ ทำให้สูญเสียอิสรภาพ การถูกใช้แรงงานโดยมิได้สมัครใจ ความเสี่ยงทั้งทางร่างกายและจิตใจ ซึ่งอาจทำให้เกิดความเสียหายชั่วคราวหรือถาวร หรือเป็นอันตรายต่อชีวิตและความเป็นอยู่ รวมถึงโอกาสในการทำงานที่มีคุณค่าและการมีรายได้ที่เหมาะสม

***การบังคับใช้และขอบเขต***

บริษัทฯ และพนักงานทุกคนจะ

* ไม่เข้าไปมีส่วนร่วมในรูปแบบของการบังคับใช้แรงงานใด ๆ การบังคับใช้แรงงานแทนการชำระหนี้ แรงงานทาส รวมถึงไม่สนับสนุนหรือส่งเสริมการกระทำเหล่านี้ทั้งโดยทางตรงและทางอ้อม
* ไม่ทำธุรกิจกับองค์กรหรือคู่ค้าใด ๆ ที่มีส่วนเกี่ยวข้อง หรือต้องสงสัย หรือถูกกล่าวหาว่าจะใช้ หรือได้ใช้แรงงานบังคับ การบังคับใช้แรงงานแทนการชำระหนี้ หรือแรงงานทาส ในการดำเนินงานหรือห่วงโซ่อุปทาน
* ไม่ซื้อสินค้าหรือบริการจากผู้จำหน่าย ผู้รับจ้างเหมาช่วง ผู้ให้บริการ นายหน้า บริษัทจัดหาแรงงาน ที่อาจมีส่วนเกี่ยวข้องกับการใช้แรงงานบังคับใด ๆ การบังคับใช้แรงงานแทนการชำระหนี้ แรงงานทาส และอาจมีส่วนเกี่ยวข้องกับการกระทำใด ๆ ที่ขัดต่อศีลธรรมและผิดกฎหมายตามที่กล่าวในข้างต้น
* ไม่ใช้ความรุนแรง การข่มขู่ การล่วงละเมิดทางร่างกาย ทางจิตใจ หรือบังคับใช้แรงงาน
เป็นมาตรการลงโทษหรือตักเตือนพนักงานที่รายงานเหตุ หรือแสดงความเห็นหรือพูดคุย
กับพนักงานคนอื่น ทั้งยังไม่ใช้เป็นหนทางในการเลือกปฏิบัติในรูปแบบอื่น ๆ ด้วย[[2]](#footnote-2)

บริษัทฯ คาดหวังให้ผู้มีส่วนได้ส่วนเสียของบริษัทฯ ได้แก่ ผู้ถือหุ้น ผู้จัดการ และพนักงานทุกคน ปฏิบัติตามมาตรการที่เข้มงวดที่สุดในการไม่ยุ่งเกี่ยวและไม่สนับสนุนการละเมิดนโยบายนี้ตลอดเวลาที่ปฏิบัติงาน
และนอกเวลางาน ในทำนองเดียวกัน บริษัทฯ คาดหวังว่าผู้มีส่วนได้ส่วนเสียภายนอกทั้งหมด ได้แก่ ผู้จำหน่าย ผู้รับจ้างเหมาช่วง นายหน้า โดยเฉพาะบริษัทจัดหาแรงงาน ผู้ประกอบการหรือชุมชนรอบ ๆ บริษัทฯ จะปฏิบัติตามนโยบายไม่ใช้แรงงานบังคับ บริษัทฯ คาดหวังว่าผู้มีส่วนได้ส่วนเสียทั้งหมดจะรักษามาตรฐานระดับสูงสุดด้วยความรับผิดชอบและโปร่งใส

***ความรับผิดชอบในการปฏิบัติและแก้ไขปัญหาความไม่เท่าเทียมที่อาจเกิดขึ้น***

บริษัทฯ ตระหนักถึงผู้มีส่วนได้ส่วนเสียที่เปราะบาง เช่น แรงงานข้ามชาติ ผู้หญิงและบุตรของพวกเขา หญิงตั้งครรภ์ คนพิการ และกลุ่มอื่น ๆ ที่จะเกิดการเลือกปฏิบัติ และการปฏิบัติที่ไม่เท่าเทียม บริษัทฯ มุ่งมั่นที่จะให้การพิจารณากลุ่มคนเหล่านี้เป็นพิเศษ และจัดหาทรัพยากรให้สอดคล้องกับค่านิยมและศักยภาพของบริษัทฯ การปฏิบัติตามนโยบายนี้จะดำเนินการตามแนวทางขั้นตอนการดำเนินการตามนโยบายที่สร้างความตระหนัก
เพิ่มการป้องกัน สร้างการรับรู้ การรายงานข้อมูลที่เป็นความลับ และการปกป้องผู้แจ้งเบาะแส จัดให้มีช่องทาง
การร้องเรียน ร้องทุกข์ และทางเลือกในการแก้ไข มีการตรวจสอบและยืนยันว่ากลยุทธ์ทั้งหมดเหล่านี้สามารถจัดการปัญหาด้านความไม่เท่าเทียมที่อาจเกิดขึ้นได้อย่างเป็นระบบ รวมถึงสนับสนุนความพยายามในการดำเนินการตามนโยบายไม่ใช้แรงงานบังคับ ซึ่งสามารถลด จำกัด และป้องกันความเสี่ยงด้านแรงงานของผู้มีส่วนได้ส่วนเสียทุกคน รวมถึงแรงงานที่เปราะบางด้วย

**นโยบายนี้ถูกประกาศและมีผลบังคับใช้ตั้งแต่วันที่……………………………………………**

**จึงเรียนมาเพื่อโปรดทราบโดยทั่วกัน**

**.....................................**

**( )**

**กรรมการผู้จัดการ**

1. พระราชบัญญัติป้องกันและปราบปรามการค้ามนุษย์ พ.ศ. 2551 (2008) [↑](#footnote-ref-1)
2. อนุสัญญาฉบับที่ 105 ว่าด้วยการยกเลิกแรงงานบังคับ 1957 [↑](#footnote-ref-2)